
Quanta  sint  impedimenta,  quantaeque  difficultates,  quae 
medico  tironi,  dissertationem  conscripturo,  offerantur,  ne- 
minem fugit. 

Temerarium  nonnemini  videatur,  *quod  viribus  tiro- 
nis libellum  conscribere  ausus  sum  de  materia,  quae  prae- 
sertim recentioribus  temporibus  multis  et  iis  praestantis- 
simis  medicis  pertractata  est 5 attamen  pluribus  causis 
motus  hoc  argumentum  delegi.  Primum  quidem  vulnera 
sclopetaria  cujusvis  generis  tanti  momenti  sunt  in  chi- 
rurgia, praesertim  in  chirurgia  militari,  ut  eorum  cura- 
tionis nos  gnaros  esse  utique  necesse  sit;  tum  contigit 
mihi  nuper,  ut  hujusmodi  vulneris  pectoris  decursum  fe- 
licem accuratius  observare  possem. 

CAUSAE. 

/ 

Efficiuntur  vulnera  sclopetaria  per  globos  e sclopeto 
emissos,  qui  corpus  offendunt  seu  in  corpus  penetrant. 
Efficientia  ictuum  dependet  ab  his  tribus  rebus  magni 
momenti:  primum  quidem  a modo,  quo  tela  in  sclope- 
tum  immissa  sunt;  tum  a distantia,  e qua  tela  missa 

sunt  et  ab  eorum  celeritate;  denique  ab  magnitudine  et 
a materia  telorum. 

Globi  sclopetis  immissi  aut  per  obturamentum  in 
tubo  retinentur,  aut  hoc  non  fit.  Obturamentum  efficit, 
ut  expansio  vaporum  pulveris  pyrii  accensi  impediatur, 
itaque  celeritas  globorum  multo  magis  augeatur,  quaiu 
si  obturamentum  non  adesset;  qua  re  effectus  multo  ve- 
hementior  erit. 

Quod  alterum  adtinet,  si  distantia  est  parva,  globus 
vehementer  omni  sua  vi  cum  obturamento  flagranti  seu 
gliscenti  corpus  offendit,  qua  re  simul  combustio,  lacera- 
tio et  contusio  videntur;  e contrario  globi  e magna  di- 
stantia emissi  contusiones  tantum  efficiunt. 

Celeritas  globorum  sensim  sensimque  et  per  pondus 
proprium  et  per  aerem  renitentem  deminuitur,  postremo 
languescunt  globi  et  plerumque  nil  nisi  magnas  contu- 
siones faciunt. 

Celeritas  et  tractus  globorum  mutationes  habere 
possunt,  si  globi  arcuatim  emittuntur;  oblique  solo  acci- 
dunt, per  elasticitatem  ejus  autem  denuo  in  altum  tol- 
luntur, itaque  iterum  arcus  faciunt;  nominantur  hi  ictus 
termino  technico  Ricochetschiisse,  et  plerumque  majorem 
vim  habent  quam  globi  languidi.  Globi  incidentes  obli- 
que corpori  cylindraceo,  aeque  ac  a planitie  repelluntur; 
incidentes  semicylindro  cavo,  accuratissime  sequuntur  li- 
neam curvam,  qua  ille  constituitur,  atque  usque  ad  ter- 
minum ejus  alterum  currunt.  Qua  ex  re  intelligi  potest, 
globum  ad  locum,  e quo  emissus  sit,  redire,  itaque  ho- 

minem,  qni  eum  emiserit,  vulnerare  posse.  Caput  et 
thorax  hominis  formam  habent  cylindraceam ; inde  eve- 
nit quoque,  ut  globus  latus  unum  frontis  seu  pectoris 
feriens,  saepe  inter  ossa  et  cutem  usque  ad  latus  con- 
trarium percurrat  neque  organa  interna  vulneret.  Haec 
res  sine  dubio  resistentiae  cutis  adtribuenda  est,  quae, 
quum  maxime  elastica  sit  simulque  firma,  globo  resistit 
atque  ejus  cursum  extrorsum  declinat,  ita  ut  ille  lineam 
diagonalem  inter  motum  primitivum  et  declinatum  se-j 
quatur.  Pari  modo  omnia  corpora  elastica  globis  resi- 
stunt, uti  vestimenta,  praecipue  lanea,  partes  corporis 
quas  circumdant  aliquantum  tuentur. 

Similiter  observatum  est,  globos,  qui  jam  multum 
celeritatis  amiserint,  oblique  superficiei  rotundae  ut  femori 
accidisse,  procucurrisse,  et  dum  vehementes  contusiones 
et  commotiones  effecerint,  conspicuum  vulnus  non  reli- 
quisse. Tales  ictus  stringentes  nominati  sunt  Luft- 
streifschiisse,  credentibus  multis  vulnerationes  illas 
effici  per  aerem  globo  compressum.  Sed  et  hoc  factum 
e resistentia  cutis  et  ex  impulsu,  a superficie  corporis 
ad  partes  internas  translato,  explicandum  est. 

Tertia  denique  causa,  de  qua  pendet  effectus  globo- 
rum, eorum  magnitudo  ac  materia  est. 

Vulnera  sclopetaria,  quae  sagittis,  sabulo,  aqua  aliis- 
que rebus  inferri  possunt,  hic  pertractare  nolo,  sed  tan- 
tum quae  globis  facta  sunt.  Globi  sunt  ferrei,  plumbei, 
lapidei,  aenei;  quae  eorum  sit  materia,  generaliter  nil 
interest.  Plurimae  praesertim  Europae  nationes  rotun- 

dos  et  laeves  habent  globos.  Globi  e sclopeto  emissi 
(Flintenkugeln)  penetrant  partes  afflictas,  dum  globi  tor- 
mento missi  (Kanonenkugeln)  eas  obterunt  et  lacerant. 
Fragmenta  abrupta  globorum  majorum,  qui  cavi  et  pul- 
vere pyrio  impleti  sunt,  ut  pyroboli  (Bomben)  et  pilae 
pulvere  nitrato  impletae  (Granaten),  similia  vulnera  se- 
cundum magnitudinem  et  formam  efficiunt.  Emboli  ma- 
jores ferro  secto  et  pulvere  pyrio  impleti  (Kartatschen) 
simile  elficiunt  ac  globi  tormento  missi.  Vulnera  mi- 
nima facit  grando  plumbea  (Schrot),  cujus  globuli  diver- 
genti tractu  moventur,  itaque  permulta  vulnera  faciunt. 
Nonnullae  nationes  utuntur  globis  ferreis,  binis  pertica 
ferrea  junctis,  ut  milites  nautici  anglici,  seu  per  globos 
fila  ferrea  trajiciunt,  seu  globos  contundunt  oblongos  etc., 
qui  globi  omnes  vulnera  majora  et  perniciosiora  reddunt. 

DIAGNOSIS. 

Vulnera  sclopetaria  magnam  similitudinem  habent 
cum  vulneribus  quassatis,  attamen  ab  illis  et  ab  aliis  vul- 
neribus distinguuntur  per  majorem  conquassationis  et  la- 
cerationis gradum.  Parietes  et  margines  vulneris  sum- 
mopere debilitati  sunt  et  partes  circumjacentes  vehemen- 
ter percussae.  Ceteroquin  conquassatio  maxima  videtur, 
si  globi  omnem  quidem  adhuc  vim  habent,  attamen  jam 
e longinquo  veniunt;  talem  effectum  praesertim  globi 
tormento  missi  praestant.  Globi  minores  e propinquo 
missi  saepius  vulnera  laevia  sectis  similia  faciunt. 

Vulnus  sclopetarium  plerumque  in  toto  ambitu  crusta 

tectnm  est,  parietes  gangraenescunt  et  repentina  per- 
magnaque  globi  vi  omnis  vita  statim  exstinguitur.  Haec 
crusta  autem  nequaquam  ex  ustione  facta  est,  quamquam 
tertio  ejus  gradui  simillima  est,  nam  nec  in  tubo  sclo- 
peti  nec  in  tractu  per  aeres  globus  tantopere  exardescit, 
ut  ustionem  efficere  possit.  Hoc  jamdudum  etiam  Am- 
brosius Pareus  demonstravit,  quippe  monuit  globum 
per  medium  pulveris  pyrii  acervum  transire  posse  neque 
illum  incendere. 

Vulnera  sclopetaria  aut  penetrantia  sunt  et  canales 
formant,  aut  contusiones  sunt  cum  destructione  partium 
internarum,  ubi  cutis  integra  esse  potest,  aut  magnae 
corporis  partes  abscissae  sunt.  Globi  qui  in  corpus  in- 
trant aut  ductum  sibi  faciunt  cum  ostio  uno,  in  cujus  fundo 
globus  haeret,  aut  per  corpus  penetrant,  ut  ostia  duo  vi- 
deantur. Ostium  aditus  saepe  satis  regulare  est  eandem- 
que  habet  diametrum  quam  globus ; margines  intus  inversi 
et  plerumque  magis  quassati  sunt  quam  margines  ostii 
exitus,’  illud  ostium  exitus  semper  minus  regulare  est 
atque  margines  extra  eversos,  minus  conquassatos  et  ini- 
quos habet.  Illius  ostii  diametros  major  est,  quod  glo- 
bus jam  multum  de  vi  sua  tum  amisit.  Canalis  hujus 
vulneris  ob  inaequalem  telarum  contractilitatem  et  muta- 
tionem in  positura  vulnerati  plerumque  curvus  est. 

Haud  raro  factum  est,  ut  globi,  tamquam  circino 
circumducti,  nervos,  vasa,  tendines,  ossa  cinxerint.  Haec 
res  explicatur  per  legem  physicalem,  ex  qua  globus  in- 
cidens in  eodem  angulo  repellitur,  in  quo  incidit;  si  igi- 

tur  globus  jam  languidus  duris  aut  elasticis  corporibus  - 
incidit,  resistentiae  cedit,  itaque  a cursu  suo  secundum, 
hanc  legem  declinatur. 

Si  foramina  duo  inveniuntur  vulneris  sclopetarii,  fere, 
semper  globus  e corpore  egressus  est  et  contra  si  unum, 
tantum  ostium  adest,  plerumque  in  organismo  adhuc  ver- 
satur; interdum  autem  globus  vestimenta  ut  saccum  in 
vulnus  propellit,  ut  in  exuendo  vestibus  globus  simul 
elabatur. 

Globus  ossibus  incidens  interdum  nil  nisi  contusio- 
nem facit,  quae  quidem  perniciosa  est,  quod  saepe  perio- 
steum inflammatur,  emoritur  atque  os  necroticum  fit. 
Globi  'languidi  saepe  plani  redduntur,  si  ad  ossa  affligun- 
tur, aut  paullulum  in  ea  penetrant  et  sic  incuneantur, 
aut  diffinduntur  in  ossibus  et  fragmenta  quaedam  rema- 
nent, aliis  elabentibus.  Fere  semper  autem  diffringitur 
os  afflictum  et  fracturae  quidem  simplices  multo  rariores 
sunt  quam  comminutae.  In  ossibus  tenuibus  et  latis  in- 
terdum foramina  regularia  et  rotunda  inveniuntur.  Ab 
ossibus  crassis,  ut  a tibia,  saepe  particulae  detruduntur, 
quae  postea  regenerantur. 

Si  pars  membri  alicujus  abrupta  est  per  globum, 
superficies  vulneris  iniqua,  cutis  retracta  est,  et  truncus 
ossis  diffracti  prominet;  tumor  vehemens  advenit  ac  per 
totum  membrum  expanditur. 

Dolor  plerumque  ab  initio  exiguus  est,  ut  saepe  vul- 
nerati tum  demum  vulnus  animadvertunt,  si  sanguis  pro- 
funditur; ceterum  aliquo  tempore  post,  ubi  inflammatio 

incipit,  dolor  semper  erumpit.  Sanguinis  profusio  itidem 
ab  initio  parva  est,  quod  vasorum  ostia  conquassata  sunt 
crustaque  ea  claudit;  si  vasa  majora  laesa  sunt,  ab  initio 
quoque  haemorrhagiae  vehementes  accedunt,  quae  postea 
semper  apparent,  simulae  crusta,  die  quarto  seu  quinto 
per  suppurationem  detrusa  est.  Attamen  aliquid  sangui- 
nis semper  ab  initio  in  telam  cellulosam  partium  vicina- 
rum infiltratur,  quod  ecchymosis  nominatur.  Illa  per 
nigricantem  et  marmoreum  cutis  colorem,  per  defectum 
omnis  caloris,  per  tumorem  et  plerumque  per  exstinctio- 
nem sensationis  cognoscitur.  Tumor  vulneris  sclopetarii 
semper  permagnus,  partim  exoritur  a sanguine  consistente 
in  partibus  quassatis,  partim  a congestione  passiva  exi- 
stente.  Organa  vicina  frigida  et  torpida  sunt. 

Effectus  vulneris  sclopetarii  amplectitur  plerumque 
totam  partem  corporis,  in  qua  laesio  est,  adeoque  inter- 
dum omnis  afficitur  organismus. 

Paullo  post  laesionem  acceptam  vulneratus  languet, 
plerumque  animo  linquitur,  horror  eum  perfundit,  facies 
pallescit,  pulsus  parvus  et  debilis  fit,  vomituritiones,  ipse 
vomitus  incedunt;  febris  traumatica  solet  incipiente  sup- 
puratione die  octavo  seu  nono  apparere. 

In  partibus  mollibus  color  griseus,  ecchymoses,  sugil- 
lationes, tumor  vulnus  sclopetarium  designant. 

Inflammatio,  quae  mox  surgit,  saepius  per  auxilium 
promptum  vitari  vel  saltem  coerceri  potest,  quamvis  quo- 
que si  negligitur  celeriter  in  gangraenam  transire  minetur. 
Suppuratio  solet  ab  initio  copiosa  et  ichorosa  fieri  et 


14 


\ 


pus  aere  incedente  facile  corrumpitur.  Quando  multa, 
organa  fibrosa  violata  sunt,  accedit  tumor,  qui  male  eve-- 
nire  potest.  Tegumenta  enim  fibrosa,  quae  partes  alias 
circumdant,  eas  constringunt,  itaque  facillime  gangraenam  i 
adducunt. 

COMPLICATIONES. 

Inter  frequentes  et  perniciosissimas  complicationes 
est  gangraena  nosocomialis,  quod  nomen  ineptum  est, 
quia  haec  gangraenae  species  non  solum  in  nosocomiis 
invenitur.  Aer  putridus,  latrinae  in  propinquo,  immun- 
ditia, humiditas  ejus  origini  favere  videntur,  ad  quas  qui- 
dem res  dispositio  propria  accedit,  quae  a natura  vulne- 
ris dependet.  Vulnera  conquassata  praesertim  ad  gan- 
graenam illam  inclinant.  Inflammatio  vulneris  mox  ve- 
hementissima  fit,  dolores  et  tumor  crescunt;  superficies 
vulneris  cana  fit  et  massae  glutinosae  instar  cerebri  de- 

ponuntur,  quae  saepe  in  telam  cellulosam  et  in  alias  par- 
tes profluunt,  ut  adeo  accumulationes  earum  in  organis 
nobilibus  lateris  vulnerati  videantur;  et  plerumque  sy- 
stema serosum  afficitur,  rarius  mucosum.  Calor  vix  ferri 
potest,  febris  acerrima  et  perfecta  insomnia  vires  aegri 
consumunt.  Vulnera  illarum  partium  praecipue,  quae 
arctius  vaginis  fibrosis  cinguntur  multosque  habent  ner- 
vos, a gangraena  nosocomiali  facile  afficiuntur. 

Suppuratio  quoque  hic  commemorari  potest.  Pus 
enim  saepe  accumulatur  in  profundo,  fistulas  format  per- 
niciosas, quarum  curatio  difficillima  est.  Interdum  etiam 

pus  resorbetur  atque  vehementes  plerumque  lethales  phle- 
bitides movet.  Huc  pertinent  denique  metastases  puris 
ad  pulmones,  hepar  aliaque  organa  maximi  momenti, 
quae  frequentius  inveniuntur  et  subito  mortem  adducunt. 

Complicata  sunt  vulnera  sclopetaria  porro  cum  fra- 
cturis ossium,  quae  complicationes  perniciosissimae  sunt, 
quod  non  solum  partes  quoque  vicinae  plerumque  lace- 
ratae sunt,  sed  etiam  fere  semper  os  ipsum  prorsus  di- 
scissum est.  Inflammatio  vehemens  apparet  in  tota  parte 
laesa,  copiosa  purulentatio  accedit,  fragmenta  ossium  de- 
nudantur et  a necrosi  corripiuntur.  Ad  haec  accedit 
saepe  haemorrhagia  ex  arteriis,  fragmentis  ossium  seu 
pure  violatis. 

Fragmenta  ossium  per  globos  abrupta  necrotescunt, 
itaque  corporum  instar  alienorum  agunt,  suppiurationem 
procreant  et  fistulas  formant.  Quamdiu  necrosis  in  os- 
sibus adest,  extremitates  eorum  fractae  conjungi  nequeunt, 
sequestribus  autem  remotis  necrosique  sanata,  consolida- 
tio et  calli  formatio  incipit.  Saepius  quoque  sequestres 
remanent  et  a callo  circumdantur,  qua  re  membra  defor- 
mantur, fistulae  nascuntur  et  sustinentur. 

Tum  inter  complicationes  maxime  metuendae  sunt 
haemorrhagiae,  praesertim  secundariae.  Ab  initio  illae 
plerumque  non  admodum  profusae  sunt,  nisi  arteriis  ma- 
joribus violatis.  Sin  autem  crustae  ustionis,  quae  lumina 
arteriarum  obturabant  et  obliterabant,  per  suppurationem 
extruduntur,  saepius  vehementer  sanguis  profunditur. 
Istae  profusiones  die  quinto  ad  decimum  fere 

sino  ullo  indicio  accedere  solent,  ergoque  eo  magis  pe 
riculosae  sunt. 

Interdum  evenit,  ut,  arteria  cum  vena  sua  adjacente 
locis  contingentibus,  violata,  inter  ambo  vasa  communi: 
catio  fiat  et  sanguis  ex  arteria  ipsa  in  venam  transfluau 
itaque  aneurysma  Varicosum  oriatur. 

Cum  tetano  quoque  haud  raro  vulnera  sclopetari. 
complicantur,  cujus  exitus  plerumque  lethalis  est.  Caui 
sae  praedisponentes  adsunt,  si  corpora  aliena  in  organi 
fibrosis  remanent,  si  nervi  violati  neque  prorsus  dissect 
sunt.  Itidem  nocent  omnes  vehementes  animi  motus 
medicamenta  excitantia,  vermes  in  tractu  intestinali.  Oc 
casionales  causae  sunt  tetano  frequentes  temperationi, 
frigidae  cum  calida  vicissitudines;  qua  re  in  regionibu: 
topicis  calidis,  ubi  haec  causa  frequentissima,  tetanu 
quoque  frequentissimus  est.  Incipit  tetanus  per  horripi 
lationes  et  leves  spasmos,  quos  sensatio  rigoris  sensin 
aucta  sequitur,  denique  omnes  musculi  vehementissimi 
corripiuntur.  Aut  originem  ducit  a vulnere  ipso,  aut  quoi 
frequentius,  musculi  constrictores  pharyngis  primo  affi 
ciuntur,  ut  primo  dysphagia,  tum  trismus,  postea  ceterai 
hujus  spasmi  species  vulneratum  in  statum  miserum  con 
jiciunt.  Dupuytren  et  alii  tetanum  saepe  vulnerun 
cicatrisationem  sequi  viderunt. 

Erysipelas  quoque  passim  ad  vulnera  sclopetarii 
accedit.  Prodromi  sunt  horripilationes,  febris  interduir 
cum  deliriis,  tum  cutis  levem  ruborem  roseum  accipit 
oedema  accedit,  tela  cellulosa  subcutanea  calida  fit  ei 

intumescit.  Plerumque  vomituritiones  et  vomitus  ipse 
i adveniunt. 

In  capite  videtur  erysipelas,  quod  phlegmone  dif- 
fusa nominatur  seu  phlegmone  erysipelatosa.  Sedes  ejus 
est  in  tela  cellulosa  sub  aponeurosibus  sita.  Horripila- 
tiones, dolores  capitis,  vomituritiones,  vomitus  plerumque 
! antecedunt.  Simul  observatur  magna  bulbi  capillorum 
f sensi bil itas,  tumor  oedematodes,  febris  cum  deliriis. 
'Septem  aut  octo  diebus  post  fluctuatio  incedit  et  inci- 
sione facta  ingens  copia  puris  foetidi  cum  telae  cellulo- 
sae gangraenescentis  massa  evacuatur.  Suppuratio  pro- 
fusissima fit  et  vulnerati  moriuntur  aut  ex  exinanitione 
i virium,  aut  ex  haemorrhagiis,  aut  ex  inflammatione  par- 
tium cerebri  acuta.  Post  mortem  inter  arachnoideam  et 
cerebrum  puris  effluvium  invenitur,  dura  mater  a lamella 
cranii  interna  resoluta  est,  pericranium  deletum,  ossa 
necrotica  sunt;  cutis  tantum  et  tela  cellulosa  subcuta- 
nea integrae  reperiuntur. 

Inflammationes  quoque  organorum  internorum  trau- 
maticae hic  nominandae  sunt. 

Gravis  momenti  complicationes  sunt  vehementes  animi 
affectus,  ad  quos  accedunt  omnes  res  adversae,  quae  In 
bellis  vulneratis  contingere  possunt,  inopia  cujusvis  ge- 
neris, auxilii  medici,  tempestas  infausta,  transvectio  mala 
et  longinqua  etc.  Hae  res  omnes  vulnera,  per  se  qui- 
dem levia,  gravissima  adeoque  lethalia  reddere  pos- 
sunt. 

PROGNOSIS. 

/ 

Prognosis  vulnerum  sclopetariorum , ob  vehementes- 
et  locales  et  universales  impressiones,  pejor  est  quam 
aliorum.  Rationem  praecipue  habet  dignitatis  partis  lae- 
sae: quo  gravioris  momenti  illa  pars  est,  eo  infaustior 
prognosis;  porro  quo  majus  vulnus  est,  eo  pejor  progno- 
sis. Quin  etiam  confert  aliquid  et  aetas  et  constitutio 
et  vitae  propositum  et  anni  tempus.  Complicationes  de- 
teriorem reddunt  prognosin.  Respici  debent  quoque  res- 
externae  vulnerati  et  virium  status,  quod  meliorem  pro- 
gnosin concedit  adolescens  quam  senex,  integri  habitus - 
quam  corrupti  etc. 


THERAPIA. 

Curatio  vulnerum  sclopetariorum  ut  aliorum  vulne- 
rum duplex  est,  localis  et  universalis,  cui  additur  cura- 
tio complicationum  graviorum. 

Curatio  localis  partibus  vulneratis  adhibetur  et  ex- 
inde indicationes  diversas  proponit.  Chirurgi  veteres 
crediderunt  necessarium  esse  quodque  vulnus  sclopeta- 
rium  per  incisiones  in  vulnus  simplex  immutari,  ut  iner- 
tiam eorum  nervosam  minuerent  et  formam  fistulosam 
meliorarent.  Sed  vitalitati  vulnerum  hae  incisiones  parvi 
pretii  sunt,  quod  nec  inertiam  statim  tollunt  nec  inflam- 
mationem praecavent.  Dilatatio  vulnerum  semper  viola- 
tio est,  nec  sine  periculo,  vasa  et  nervos  violare,  cava 
corporis  aperire,  dolores,  febrem,  spasmos  adducere  pot- 

est;  attamen  necessaria  fieri  potest,  si  incarcerationes 
partium  laesarum  adsunt,  si  profluvium  puris  impeditum, 
si  corpora  aliena  extrahi  et  vasa  sanguifera  subligari 
debent. 

Dilatatio  vulnerum  sclopetariorum  ad  haec  praecepta 
revocatur,  ad  quae  alia  quoque  vulnera  arctiora  dilatantur, 
seu  per  cultrum,  seu  per  spongias  ceratas  et  per  turundas. 

Plerumque  sufficit  bisturia  Pottii  globulo  instructa, 
quae  specillo  excavato  seu  digito,  qui  melior  regulator 
est,  inducitur;  itaque  una  aut  plures  incisiones,  di- 
versae longitudinis,  prout  vulnus  postulat,  fiunt.  Nunc 
secreta  facile  effluunt  et  in  profundo  vulneris  sine  im- 
pedimento agi  potest.  Tanta  sanguinis  multitudo  quoque 
per  incisiones  expleri  potest,  quanta  vulneratus  sine  incom- 
modo carere  potest.  Conjunctio  incisionum  fieri  non 
debet,  quod  ea  re  status  anterior  restitueretur.  Linteo- 
lum cerato  perunctum  inter  labia  vulneris  ponitur. 

Spongiis  ceratis  seu  turundis  dilatantur  vulnera, 
ubi  metuendum  est,  ne  vasa,  nervi  violentur,  antra, 
ductus  excretorii,  capsulae  articulares  aperiantur.  Vul- 
nera ea  re  infundibuliformia  fiunt,  ut  fundus  arctior  sit 
' quam  margines.  Omnia  vulnera  profunda  deorsum  de- 
currentia hoc  modo  dilatantur. 

Vulnera  prorsus  in  superficie  progredientia  per  to- 
tam longitudinem  inciduntur.  Decursu  vulneris  per  spe- 
cillum seu  per  directionem  tumoris  observato,  supe- 
rior canalis  vulneris  paries  cum  bisturia  persecatur. 
Qua  in  re  maxime  cavendum  est,  ne  aut  nimia  pars 

partium  mollium  aut  magni  nervi,  vasa,  tunicae,  tendines 
persecentur. 

Si  vulnera  longa  sunt,  multa  carne  tecta,  et  finis- 
eorum  prope  cutem  est,  in  hac  parte  incisiones  contra- 
riae instituantur.  Hoc  plerumque  fit,  si  globi  in  canali, 
vulneris  haerent  et  in  fine  ejus  animadvertuntur.  Inci- 
sio fit  per  histuriam,  per  sagittam,  per  instrumentum,, 
quod  Troicar  nominatur. 

In  curandis  vulneribus  nostris  tum  conspiciendum  i 
est,  num  globus  in  corpore  remanserit,  annon. 

Corpora,  quae  in  vulneribus  esse  possunt,  sunt  aut 
primitiva,  globi,  particulae,  quas  globi  in  vulnus  intro- 
duxerunt, (vestimenta,  corium,  bullae,  quarum  rerum 
Boyer,  Pareus,  Dupuytren,  Larrey  et  alii  multa, 
exempla  afferunt),  fragmenta  ossium;  aut  secundaria, 
fragmenta  ossium  necrotica. 

Simulatque  certiores  facti  sumus,  corpora  aliena, 
vulneri  inesse,  ea  extrahi  necesse  est.  Vulnus  inspici- 
tur, si  fieri  potest  in  eo  statu  corporis,  in  quo  vulnera- 
tus tempore  vulnerationis  fuit.  Primo  pars  vulnerata 
tota  exploratur,  atque  si  globus  ita  non  animadvertitur, 
optime  digitus  in  vulnus  inducitur,  quod  ille  minimum 
incommodum  affert,  seu  ubi  ille  non  sufficit,  specillum 
satis  crassum  aut  catheter  femininus.  Corpore  alieno  in 
vulnere  invento,  diligenter  reputandum  est,  num  extra- 
ctio ejus  minora  incommoda  afferat  quam  in  vulnere 
relictum.  Globi  aliaque  corpora,  quae  in  vulneribus  re- 
manent, plerumque  sempiternam  aegrotationem  adducunt 

et  functiones  organorupi  vicinorum  turbant.  Sed  etiam 
exempla  non  rara  sunt  corpus  liis  rebus  heterogeneis 
assuevisse,  et  globos  densa  tunica  cellulosa  circumdatos 
sine  molestiis  ferri.  Quum  hic  exitus  autem  semper  sit 
exceptio,  corpora  aliena  quam  primum  fieri  potest  ex- 
trahi debent. 

Semper  utilitati  est,  si  chirurgus  advenit,  antequam 
intumescentia  vulneris  extractionem  globi  impedit.  Si 
tumor  jam  magnus  est,  neque  magnum  periculum  in 
mora,  optimum  est,  suppurationem  exspectare  neque 
vulnus  violenter  dilatare.  Purulentatio  canalem  latiorem 
facit,  globum  solvit  et  introitui  admovet.  Quod  adtinet 
ad  extractionem  ipsam,  plerumque  via  maxime  brevis 
eligitur;  incisio  libenter  instituitur  in  latere  contrario 

vulneris,  si  globus  in  ’ hac  parte  animadvertitur  nec  vul- 

>» 

nus  sine  periculo  dilatari  potest;  quare  praesertim  puris 
effluvium  fovetur.  Si  globus  modo  sub  cute  est,  plica 
cutis  formatur,  quae  persecatur,  seu  cutis  cum  globo 
tollitur  et  exsecatur.  Extractio  ipsa  facilior  fit  per  pres- 
siones leves  partium  vicinarum.  Si  digitus  ad  extractio- 
nem non  sufficit,  propria  instrumenta  in  formas  vectis 
seu  ligulae  redacta,  forcipes;  terebrae  etc.  adhiberi  pos- 
sunt. Si  globi  in  ossibus  inhaerent,  quod  animadverti- 
tur per  tonum  fuscum,  si  os  instrumento  aereo  adtingi- 
tur,  extractio  fit  per  cochleam  propriam,  quae  facile 
induci  potest,  quod  globus  est  immobilis.  Inter- 
dum introitus  vulneris  dilatetur  necesse  est,  quod  fit 

per  modiolum,  qui  partem  ossis  exterebrat;  similiter  agi 
debet,  ubi  globus  ossibus  planis  inhaeret. 

Globi  quoque  quam  celerrime  extrahi  debent  ex- 
ossibus comminutis,  et  si  jam  egressi  sunt,  ostia  ambo 
dilatentur,  ut  fragmenta  efferri  possint,  et  quidem  magna 
cum  diligentia,  ne  spasmi,  adeo  tetanus  commoveantur/ 
In  ossibus  necroticis  fragmenta  aliquo  tempore  post 
solvuntur  et  removentur,  quo  facto  ossificatio  incipit. 
Vinctura  autem  saepius  quotidie  institui  debet. 

Alia  quoque  corpora,  quae  in  vulneribus  esse  pos- 
sunt, ex  iisdem  regulis  et  cum  iisdem  instrumentis  in- 
quiruntur et  extrahuntur,  ut  jam  commemoratum.  Qui- 
bus omnibus  antea  factis  vulnus  liquore  insperso  eluitur 
et  purgatur,  tum  quam  primum  tegitur  contra  tactus 
externos.  Sutura  cruenta  nunquam  institui  debet,  sed. 
haec  vulnera  sernper  per  suppurationem  et  granulatio- 
nes sanantur. 

Lintea  simplicia  fenestrata,  cerato  simplici  illita  vul- 
neri imponuntur,  et  supra  plumaceola,  ad  quae  carpia 
communi  e linteis  obsoletis  utimur.  Illa  optime  spleniis 
longis  cruciatis  alligantur,  quae  per  aciculas  subnectuntur. 
Fasciatio  illa  prima  usque  ad  suppurationem  non  aufer- 
tur, quod  antea  carpia  firmiter  adhaeret,  itaque  vulnus 
vehementer  distorqueretur.  Quinque  aut  sex  diebus  post 
pus  carpiam  solvit  et  tum  vinctura  quotidie  bis  reno- 
vetur, simulque  liquoribus  conditioni  vulneris  aptis  vul- 
nus elui  et  purgari  debet.  Pars  vulnerata  ipsa,  libera, 
altior  quam  ceterae  partes  ponatur  et  frigidiuscule 

servetur.  Cubile  vulnerati  nonnunquam  mutetur,  ne  de- 
cubitus exoriatur.  Optimum  est,  si  aeger  jacet  in  stra- 
gulis, bonis  lodicibus  seu  subactis  pellibus  capreatis  in- 
structis, et  operculis  laneis  contegitur.  Si  cubilia  mutari 
nequeunt,  decubitum  praevenimus  lotionibus  corroboran- 
tibus ex  plumbo  acetico,  aceto  vini  diluto,  aliisque  me- 
dicamentis. 

Nnnc  chirurgus  curam  quoque  conferre  debet  ad 
conditionem  vulnerati  generalem. 

Chirurgi  veteres,  vulnera  sclopetaria  in  statu  sum- 
mae inertiae  esse  rati,  semper  medicamenta  excitantia 
adhibuerunt.  Haec  sanandi  ratio  autem  nunc  omissa 
est  potiusque  probatum,  inflammationem  postea  vehe- 
mentissime accrescentem  per  medicamenta  antiphlogistica 
praevertendam  esse.  Plerumque  igitur  ab  initio  fomenta 
aquae  frigidae  seu  saturninae  vulneri  imponuntur ; inter- 
dum depletiones  sanguinis  topicae  necessariae  fiunt. 
Inflammatio  adeo  in  gangraenam  transit,  tumor  crescit, 
assurgit  in  bullis,  quae  dirumpuntur,  foetidum  ichorem 
effundunt  et  sensim  partes  vicinas  in  degenerationem, 
quae  aut  sphacelus  aut  mumificatio  est,  intrahunt.  Morbi 
quoque  cum  dissolutione  sanguinis  conjuncti  gangraenam 
in  vulneribus  procreant,  quod  visum  est  in  expeditione 
Francorum  Aegyptiaca,  ubi  febris  flava  in  vulneribus  om- 
nium affectorum  gangraenam  produxit.  Medicamenta 
antiseptica,  quorum  fundamentum  catnphora  est,  gan- 
graenam, quae  tantum  localis  est,  sanabunt;  gangraena 
aliis  morbis  adducta  cedet  his  sanatis.  Sin  antem  telae 

nimis  dissolutae  sunt,  sanguis  prorsus  sistit,  circulatio 
succorum  in  vulnere  et  partibus  vicinis  turbata  est,  in- 
dicatio medicamentorum  adstringentium  et  leniter  exci- 
tantium data  est;  luc  fomenta  calida  aromatica,  liquo* 
res  spirituosi  diluti  sanationem  adjuvant  et  dispositio- 
nem ad  gangraenam  impediunt.  Suppurationem  bonam 
conservant  unguenta  mitia;  per  vincturam  idoneam  cu- 
ratur, ne  effluvium  puris  impediatur. 

Ex  experientia  scimus  in  primis  diebus  post  vulne- 
rationem febrem  traumaticam  accedere,  quae  semper 
accrescit;  quae  quum  sine  dubio  inflammatoria  sit,  prae- 
ter diaetam  et  quietem  venaesectio  plerumque  necessaria 
est,  nisi  per  vulnus  ipsum  copiosa  sanguinis  profusio 
antecessit.  Haec  praecipue  valent  in  vulneratione  orga- 
norum gravium,  et  venaesectio  inflammatione  crescente 
repetatur  necesse  est. 

Curatio  generalis  moderatur  ad  periodos  tres  prin- 
cipales, stuporem,  reactionem,  suppurationem. 

Ab  initio  quies  et  corporis  et  animi  maxime  ne- 
cessaria est.  Tum  positio  idonea,  mundities,  aer  purus 
sanationem  fovent.  Renovatio  autem  aeris  caute  adhi- 
benda,* temperatura  valetudinariorum  reguletur,  ne  per 
celeres  temperationis  vicissitudines  malos  praesertim 
nervorum  affectus  adducamus. 

Diaeta  diligenter  ordinetur.  Abstinentia  victus  ni- 
mia aeque  nocet  ac  victus  copiosior.  Ab  initio  diaeta 
magis  antiphlogistica  sit,  sensim  nutrimenta  valentiora 
praebeantur;  ex  iisdem  regulis  potiones  moderentur,  qua 

i in  re  aetas,  constitutio,  consuetudo  maxime  respiciendae 
sunt.  Porro  quotidie  et  alvi  et  vesicae  evacuationes 
adesse  debent,  et  si  non  adsunt  per  medicamenta  apta 
efficiendae  sunt. 

THERAPIA  COMPLICATIONUM  GRAVIORUM. 
GANGRAENA  NOSOCOMIALIS. 

Ante  omnia  causae  praedisponentes  repellendae 
sunt.  Aeger  in  aere  puro,  in  cubili  mundo  et  sicco 
esse  debet.  In  vulneribus  simplicibus  et  parvis,  a gan- 
graena nosocomiali  affectis,  emeticum  et  postea  decoctum 
corticis  Chinae  sufficiunt,  si  praeterea  antiseptica,  adeo 
interdum  fervor  vulneri  adhibentur.  Gangraena  nosoco- 
rnialis  cum  affectibus  gastricis  et  nervosis  postulat  eme- 

X 

iticum  et  tum  aut  decoctum  corticis  Chinae,  aut  Chinium 
[ sulphuricum  cum  camphora  et  medicamentis  anodynis, 
i adeo  acida  mineralia  leviora,  alimenta  leviter  nutrientia' 
i praecipue  curanda  est  diligens  vulneris  purgatio  a se- 
creto ichoroso  et  caustico.  Progressus  majores  mali 
I praevenire  debemus  per  chlorum  ejusque  praeparata,  et 
! per  ferrum  candens  toto  loco  affecto  adhibitum , ut  in 
! profundum  agat,  quae  ustiones  interdum  repeti  debent. 

FRACTURAE  OSSIUM. 

\ ✓ 

Jam  supra  commemoratum  est  fracturas  ossium  fere 

'nunquam  simplices,  sed  cum  diffissionibus  conjunctas 

1 esse}  nec  periculo  vacant  illae,  quod  plerumque  cum 

1 laceratione  partium  mollium  et  vasorum  complicatae 

sunt.  Fracturis  simplicibus  vulgaris  illarum  curatio  ad- 
hibetur. Sin  autem  fractura  comminuta  adest,  periculum 
ad  tantum  gradum  procedere  potest,  ut  amputatio  ne- 
cessaria fiat.  Quaenam  vero  indicationes  postulant  am- 
putationem? 

Si  ossa  cum  partibus  adnexis  in  magno  circuitu 
comminuta  sunt,  amputatio  indicata  est 5 itidem  in  menu 
bris  maxime  detruncatis,  membris  aut  prorsus  evulsis  aut 
paullum  tantum  inhaerentibus.  Arteria  membri  princi- 
palis unum  ad  duos  digitos  supra  vulnus  subligari  debet,: 
Itidem  amputatio  requiritur,  si  gravis  laesio  ossium  cum 
violatione  vasorum  magnorum  conjuncta  est.  Tum  quo- 
que amputandum,  si  magna  pars  musculorum  cum: 
magnis  vasis  et  nervis  abrupta  est;  denique  si  apophy- 
ses ossium  prope  articulos  seu  articuli  ipsi  laesi  sunt, 
quod  tunc  synovia  articuli  in  fracturam  influit,  curatio- 
nem prohibet  et  gangraenam  adducit. 

Quo  maturior  amputatio  instituitur,  eo  major  uti- 
litas ejus  erit,  nam  ambo  momenta  et  vulnerationis  et 
operationis  in  tempus  incidunt  unum. 

Si  amputatio  non  statim  necessaria  est,  tamen  in 
decursu  morbi  necessaria  fieri  potest  et  quidem  quando 
partes  molles  aut  omnes  a gangraena  corripiuntur  aut 
nonnullae,  qua  in  re  pars  ossis  denudatur;  quando  sup- 
puratio nimia  vires  consumit,  et  quando  profusiones 
sanguinis  secundariae  per  ligaturam  arteriae  sisti  ne- 
queunt. 

llatio  operationis  se  convertit  ad  formam  et  locali- 
tatem  vulneris  partisque  vulneratae. 

Post  amputationem  primitivam,  si  partes,  in  quibus 
facta  est,  integrae  sunt,  sanatio  per  primam  intentio- 
mem  praeferenda  est. 

\ , 

HAEMORRHAGIAE  PRAESERTIM  SECUNDARIAE. 

Primum  causa  haemorrhagiae  diligenter  inquirenda 
> est.  Vulnus  sclopetarium  canalis  est,  quare  plerumque, 
si  medicamenta  vulgaria  styptica  et  ligaturae  non  suffi- 
ciunt, impletio  canalis  cum  carpia  (Tamponade)  contra 
haemorrhagiam  adjumentum  est  certissimum.  Plerumque 
adhuc  pressio  gravis  in  locum,  de  quo  profusio  fit,  ad- 
jici debet,  per  spongias  ceratas  cum  spleniis  ligatas, 
emplastris  et  fasciis  adnexas.  Haec  pressio  eo  plus 
efficiet,  quo  magis  substratum  os  durum,  firmum  retina- 
culum praestat. 

Ligatura,  qua  saepissime  carere  non  possumus,  ple- 
rumque tum  demum  fieri  potest,  si  vulnus  dilatatum  est; 
interdum  chirurgus  cogitur  arteriam  laesam  supra  vul- 
nus nudare  et  acu  circumpungere. 

Aneurysma  varicosum,  quod  passim  evenit,  tutis- 
sime per  ligaturam  sanatur. 

TETANUS. 

« 

Ille  inter  morbos  pertinet,  quorum  curatio  nondum 
in  fundamento  certo  et  firmo  posita  est.  Magnus  nu- 
merus medicamentorum  et  externorum  et  internorum 

propositus  est,  quorum  copia  ingens  fortasse  argumen 
tum  invalentiae  est. 

Curatio  tota  accommodatur  ad  causas.  In  locc 
partes  constrictae  incidendae  sunt,  corpuscula  aliena 
fragmenta  ossium  extrahenda.  Omnino  omnia,  quae  ir 
ritamenta  esse  et  fieri  possint,  removeri  debent.  Quae 
que  inflammatio  audacter  frangatur,  copiosaeque  venae- 
sectiones  utilissimae  sunt.  Nervi  incisi  persecentur. 

Magna  quies,  temperatura  calida,  vestimenta  calefacta 
balnea  calida  cum  medicamentis  lenientibus  haud  raro  ex  usu 
sunt.  Medicamenta  sedativa  sola  plerumque  nil  efficiunt, 
Opium  magna  dosi  datum  per  os  seu  per  anum,  adeo 
per  cutem  effectus  utiles  interdum  procreavit. 

Remotio  causarum  et  restitutio  excretiouum  sup- 
pressarum indicationes  dant,  quibus  per  medicamenta 
idonea  et  experientia  probata  satis  fieri  debet. 

Erysipelas  traumaticum , phlegmone  diffusa , inflans 
mationes  organorum  internorum  symptomaticae  ex  re- 
gulis probatis  curantur. 

Res  adversae,  quae  praesertim  in  bellis  vulneratis 
contingere  possunt,  ut  inopia  medici  auxilii,  tempestas 
aliaeque  res  fere  nunquam  removeri  possunt.  Curatio 
in  revalescentia  magni  momenti  est.  Aer,  nutrimenta, 
tempestas  diligenter  moderentur,  affectus  animi  vehemen- 
tes, ambulatio  maturior  vitentur.  Aegri  sensim  ab  ab- 
stinentia victus  ad  nutrimenta  copiosiora  et  in  quibus 
plus  alimenti  est,  traduci  debent.  Omnino  tota  curatio  regu- 
landa est  ad  curationem  convalescentiae  vulnerum  aliorum. 


VITA. 


Matus  sum  ego  Fridericus  Julius  Alexan- 
der Kraehe,  die  duodecimo  mensis  Aprilis  anni  vige- 
simi primi  Monasterii,  patre  Friderico  Orthobio, 
medico  superiori  legionis  pedestris  vicesimae,  et  matre 
Julia  e gente  Fiedler,  quibus  adhuc  salvis  lnaximo- 

ipere  laetor.  Confessioni  addictus  sum  evaugelicae. 

< 

Primis  litterarum  elementis  imbutus  Torgaviae,  in  quam 
urbem  pater  meus  traductus  erat,  ibidem  adii  gymnasium, 
quod  tunc  temporis  rectore  Mueller  florebat,  cui  viro 
iclarissimo,  uti  omnibus  gymnasii  praeceptoribus  maximas 
ihabeo  gratias.  Ubi  annos  octo  versatus,  m.  Aprili 
anni  MDCCCXL.,  testimonio  maturitatis  instructus,  inter 
cives  instituti  medico  - chirurgici  Friderico  - Guilelmani 
receptus  sum  et  per  quadriennium  hasce  frequentavi 
scholas : , 

Cei.  Beneke  de  logice  et  psychologia;  Cei. 
Preuss  de  historia;  Cei.  Turte  de  physice  et  pharma- 


cia;  111.  Hecker  de  encyclopaedia  et  methodologia  me- 
dica, de  pathologia  generali,  de  Celsi  libris,  et  de  hi- 
storia medicinae;  111.  Link  de  botanice,  historia  natu- 
rali et  de  toxicologia ; 111.  Mitscherlich  de  chemia 
tam  organica  quam  anorganica;  111.  Schultz  de  bota- 
nice; 111.  Lichtenstein  de  zoologia;  Exp.  Reichert 
de  histologia  et  de  historia  evolutionis;  111.  Schlemmi 
de  osteologia,  syndesmologia,  splanchnologia  et  de  ana- 
tomia  organorum  sensuum;  111,  Mueller  de  anatomia 
universali  et  pathologica,  de  physiologia,  quo  eodem  una. 
cum  111.  S chle mm  duce  cadaveribus  rite  secandis  ope- 
ram dedi;  Cei  Mitscherlich  jun.  de  materia  medica; 
Cei.  Eck  de  semiotice  et  therapia  generali.  111.  Horn 
de  morbis  syphiliticis  et  psychicis;  111  Juengken  de 
chirurgia;  111,  Casper  de  arte  formulas  medicas  rite 
concinnandi  et  de  medicina  forensi;  111.  Schoeni  ei  n 
de  pathologia  et  therapia  speciali;  111.  Kluge  de  arte 
fascias  chirurgicas  rite  imponendi,  de  ossibus  fractis  et 

luxatis,  de  chirurgia  generali,  de  arte  obstetricia,  de 

* 

aciurgia  et  Cei.  Froriep  de  aciurgia. 

Exercitationibus  clinicis  medicis,  chirurgicis,  ophthal- 
iniatricis,  obstetriciis,  medico  - forensibus  interfui  virorum 
Illustrissimorum  et  ^ 'eberrimorum  Tr  u e st  e d t,  Schon- 
lein,  Dieffenbach,  Juengken,  Wolff,  Casper, 
Kluge;  operationibus  ophthalmicis  Exp.  Angelstein. 


Quibus  omnibus  viris  Honoratissimis,  optime  de  me 

. 

meritis,  maximas  ago  semperque  habebo  gratias. 

~) 

Jam  vero  tentaminibus,  tam  philosophico  quam  me- 
lico, nec  minus  examine  rigoroso  coram  Gratioso  Medi- 
corum Ordine  superatis,  spero  fore,  ut  dissertatione  the- 
iibusque  publice  defensis,  summi  in  medicina  et  chirurgia 
lonores  in  me  conferantur. 


T H E S E S. 

1.  Excretiones  criticae  a symptomaticis  non  nisi  pulsu 
certissime  distingui  possunt* 

2.  Herba  Nicotianae  fumum  ejus  sugentibus  nocet. 

3.  Ligatura  vasorum  torsioni  praeferenda  est. 

4.  Nulla  suppuratio  sine  inflammatione  'praegressa. 

